גביע קונדראשין ובלוב

גביע קונדראשין ובלוב (ברוסית: Кубок Кондрашина и Белова; בעבר נקרא "הטורניר הבינלאומי לכדורסל 'גביע ולדימיר קונדראשין ואלכסנדר בלוב'", Международный турнир по баскетболу «Кубок Владимира Кондрашина и Александра Белова) הוא טורניר כדורסל ידידותי, כחלק ממשחקי ההכנה לקראת עונת הכדורסל ברוסיה, שנערך בחסות מועדוני הכדורסל של סנקט פטרבורג: תחילה מועדון ספרטק עד לפירוקו ומאז 2021 מארח אותו מועדון הכדורסל זניט. הטורניר נערך בתמיכת הוועדה לתרבות גופנית וספורט של מועצת העיר סנקט פטרבורג ובשיתוף עם איגוד הכדורסל של סנקט פטרבורג. תחילה נערך הטורניר בינלאומי לנבחרות, אך מאז 2021 נערך כטורניר בין מועדוני כדורסל כהכנה לעומת הכדורסל ברוסיה. הגביע נקרא על שמן של שתי אגדות הכדורסל של לנינגרד והכדורסל הסובייטי - המאמן ולדימיר פטרוביץ' קונדראשין ושחקנה של ספרטק לנינגרד ונבחרת ברית המועצות, האלוף האולימפי אלכסנדר בלוב. הטורניר, שהיה מזוהה מאז 1993 עם מועדון הכדורסל ספרטק סנקט פטרבורג, נערך מאז קיץ 2021 בחסות מועדון הכדורסל זניט בתמיכת ועדת הספורט של סנקט פטרסבורג והתאחדות הכדורסל העירונית. 1979 — טורניר קבוצות האיגודים המקצועיים 1980 — הטורניר לזכר בלוב 1997 — גביע בלוב 2002 — גביע קונדראשין ובלוב בשנת 1979 התקיים בהיכל הספורט יובילייני, טורניר מסורתי של אותה תקופה של קבוצות כדורסל המייצגות את אגודות הספורט של האיגודים המקצועיים בברית המועצות, שנחשבו לבית ספר לקומוניזם ודאגו לפיתוח התרבות והספורט במדינה. בגמר הטורניר ההוא, שנקרא טורניר קבוצות האיגודים המקצועיים (Турнир профсоюзных команд), זכתה ספרטק לנינגרד, בהדרכת המאמן ולדימיר קונדראשין, במשחק שנערך במינסק. שנה לפני כן אלכסנדר בלוב הלך לעולמו אחרי שמת בגיל 26. בעקבות זה, הטורניר נקרא בשם הטורניר לזכר בלוב אך הטורניר נשכח במשך 12 שנים. התחרות התחדשה בשנת 1991, הטורניר לזכר אלכסנדר בלוב היו אמורים להתקיים ב־19 באוגוסט. העיתונאים שהתכנסו במרכז העיתונות בהיכל הספורט יובילייני תהו האם המארגנים יסתכנו בהפרת איסור הוועד הלאומי לשעת חירום על קיום אירועי ספורט. הם לקחו סיכון, ומשחק הכדורסל בין ספרטק לקבוצת האוניברסיטה האמריקאית של ג'ורג' וושינגטון נתפס כניצחון לדמוקרטיה. ב־1993 תוכנן לערוך את טורניר בלוב בהיקף גדול יותר. נשלחנו הזמנות למועדונים האירופאים המובילים, אך לבסוף רק קבוצה אחת מליטא הגיעה לסנקט פטרבורג. משחקי הידידות מול ספרטק, התקיימו במתחם האירועים והספורט הפטרבורגי. הטורניר אורגן שוב בשנת 1997 כטורניר ידידות בינלאומי לנבחרות ולמועדוני כדורסל, אך סבל מקשיי ארגון רבים ונערך באופן לא סדיר לאורך השנים. ספרטק סבלה מקשיים כלכליים וכדי להשתתף בגביע בלוב, כפי שנקרא אז, הם היו צריכים להרכיב קבוצה בשם "כוכבי ספרטק". האחים פאשוטין ואנדריי מלצב הגיעו מסרטוב, סרגיי גרישאייב מסמרה וגנאדי שצ'טינין ואנדריי פוטפוב ממוסקבה. קבוצת כוכבים נוספת, שסוכן ידוע הבטיח להביא מארצות הברית, הייתה אמורה לשחק בטורניר הזה. היא הייתה אמורה לכלול בוגרי אוניברסיטאות אמריקאיות שהיו צמודים למועדונים רוסים. הקבוצה זכתה לשם "כוכבי לב". בשנה שלאחר מכן, 1998, המארגנים הרחיקו לכת עוד יותר. הם הבטיחו להביא צוות של כוכבי NBA בראשותו של כרים עבדול-ג'באר. עד אז הוא היה בשנות השישים לחייו ולא ידוע בוודאות אם קארים קיבל הזמנה. בכל מקרה, במקום ותיקי הכוכבים מה-NBA, בוגרי האקדמיה של ספרטק שיחקו בטורניר. שלושה ימים לפני תחילת גביע בלוב ב־1999, הלך לעולמו ולדימיר קונדראשין וכעבור שלוש שנים, ביוזמתם של קרובי השחקן והמאמן, הטורניר נקרא גביע קונדראשין ובלוב. ספרטק אומנם זכתה בטורניר 2002, עם זאת, בתחילת שנות האלפיים ספרטק לא יכלה יותר לארגן את הטורניר. במשך שנתיים ברציפות צסק"א לקחה על עצמה עלויות הטורניר וההזמנה של מועדונים אירופיים מפורסמים וצסק"א גם זכתה בטורנירי ב־2003 וב־2004. במשך מספר שנים הטורניר התקיים בימי חג המולד. ברם ספרטק פורקה וגביע קונדראשין ובלוב מת איתה. ב־2005 נערך הטורניר בקרב מועדוני הכדורסל של העיר סנקט פטרבורג: ספרטק, דינמו, יחד עם לוקומוטיב רוסטוב וצסק"א מוסקבה. הטורניר נערך ב-8 וב-9 באוקטובר.בגמר צסק"א גברה על דינמו בתוצאה 63:66. ב־2007 בטורניר השתתפו חימקי, ספרטק סנקט פטרבורג, ז'לגיריס הליטאית ופרוקום טרפל הפולנית. בשנת 2008 אורגן כטורניר בין מועדוני כדורסל שזכתה בו אלופת רוסיה, צסק"א מוסקבה, אחרי שגברה בגמר הגביע על חימקי בתוצאה 82-59. למקום השלישי הגיעה ספרטק סנקט פטרבורג. המארגנים זיהו את מגן ספרטק, זכאר פאשוטין, כשחקן הטוב ביותר בטורניר, אטורה מסינה הוכתר למאמן הטוב בטורניר. בתאריכים 26-27 בספטמבר 2009 התקיים טורניר הכדורסל הבינלאומי ה־16 "גביע קונדראשין ובלוב" בהיכל הספורט יובילייני. בטורניר השתתפו ספרטק סנקט פטרבורג, אוניקס קאזאן, אלופת איטליה מונטפסקי סיינה ונבחרת אנגולה בכדורסל. סיינה זכתה בטורניר אחרי שגברה על ספרטק בגמר. ב־2010 צסק"א זכתה בטורניר אחרי שגברה בגמר על אנאדולו אפס וב־2011 זכתה בטורניר ספרטק סנקט פטרבורג אחרי שגברה במשחק הגמר על פרומקום הפולנית. ב־2012 השתתף בטורניר בודיוולניק קייב האוקראינית, הגברה על ספרטק הגמר. מ־2013 ועד 2017 לא נערכו טורנירים, בשל קשיים כלכליים בארגונו. שני הטורנירים הבאים ב-2017 וב-2018 היו בהשתתפות נבחרות לאומיות. בשנת 2018 התמודדו נבחרות רוסיה, פולין וישראל בנובה ארנה. ב-2017 הטורניר נערך כטורניר בינלאומי ידידותי בין נבחרות, זכתה בו נבחרת ישראל. ב־2018, הטורניר נערך בין התאריכים 6 עד 8 בספטמבר במתחם הספורט נובה ארנה. בטורניר השתתפו הנבחרות הלאומיות של רוסיה, פולין וישראל. לאחר פירוק ספרטק, לקרן לפיתוח כדורסל על שם ולדימיר קונדראשין ואלכסנדר בלוב, שארגנה את הטורניר, לא היו משאבים להמשיך לארגן את הטורניר. לאחר 3 שנות הפסקה, ב־3 וב־4 בספטמבר 2021 הטורניר חזר והפעם נערך כטורניר בין מועדוני כדורסל בהיכל הספורט יובילייני והשתתפו בו זניט, פארמה פרם, צסק"א וניז'ני נובגורוד. בטורניר זכתה זניט אחרי שגברה על צסק"א בגמר. הטורניר המחודש נערך בחסות מועדון הכדורסל זניט. גביע קונדראשין ובלוב, ברשת החברתית VK גביע קונדראשין ובלוב, באתר התאחדות הכדורסל הרוסית גביע קונדראשין ובלוב, בפורטל הספורט sports.ru ЗА КУБОК КОНДРАШИНА И БЕЛОВА ПОСПОРЯТ И ПИТЕРСКИЕ КОМАНДЫ «КУБОК КОНДРАШИНА – БЕЛОВА» ОСТАЕТСЯ У ЦСКА ЦСКА – победитель «Кубка В.Кондрашина – А.Белова 2004» Спасательный круг для питерского баскетбола BELOV-KONDRASHIN CUP STARTS IN 10 DAYS, 16.09.2003 "Кубок Белова" провели вскладчину Кубок Кондрашина-Белова Четырнадцатый, но юбилейный КУБОК В. КОНДРАШИНА И А.БЕЛОВА. «ХИМКИ» — «PROKOM» ערן סלע, ‏דאבל-דאבל לטרנס מוריס במדי צסק"א מוסקבה, באתר ONE‏, 28 בספטמבר 2008 ЦСКА выиграл Кубок Кондрашина-Белова Объявлены участники Кубка Кондрашина и Белова «Спартак» и «Сиена» вышли в финал Кубка Кондрашина и Белова ЦСКА завоевал Кубок Кондрашина – Белова «Спартак» выиграл Кубок Кондрашина и Белова Будивельник — победитель Кубка Белова и Кондрашина Урицкий: Юбилейный Кубок Кондрашина и Белова обязательно состоится Сборная Израиля победила россиян и стала победителем Мемориала Кондрашина и Белова Баскетбольный Кубок Кондрашина и Белова: итоги, «окна» и недоразумения 2018 Международный турнир по баскетболу «Кубок Владимира Кондрашина и Александра Белова В Петербурге возобновится Кубок Кондрашина и Белова После долгого перерыва в Петербурге проведут турнир, носящий имена легенд баскетбола БАСКЕТБОЛЬНЫЙ «ЗЕНИТ» ВЫИГРАЛ КУБОК КОНДРАШИНА И БЕЛОВА, matchtv.ru Кубок Владимира Кондрашина и Александра Белова возрождается! Баскетбольный «Зенит» выиграл Кубок Кондрашина и Белова, sportbox.ru ЗЕНИТ РАЗГРОМИЛ ЦСКА В РАМКАХ КУБКА КОНДРАШИНА И БЕЛОВА! Киевский «Будiвельник» одержал победу на Мемориале Кондрашина и Белова 2009